b"\n_START_ARTICLE_\nFebre de Lassa\n_START_SECTION_\nHist\xc3\xb2ria\n_START_PARAGRAPH_\nLa febre de Lassa es va descriure per primera vegada en la d\xc3\xa8cada dels cinquanta, encara que el virus de Lassa no es va a\xc3\xafllar fins al 1969. El nom es deu a la seva primera aparici\xc3\xb3 a Lassa (Nig\xc3\xa8ria). Malgrat ser end\xc3\xa8mica a \xc3\x80frica Occidental el 2009 s'han detectat  casos a Europa. Els pa\xc3\xafsos m\xc3\xa9s afectats s\xc3\xb3n els de la Uni\xc3\xb3 del Riu Rajo (Guinea, Lib\xc3\xa8ria i Sierra Leone), a part de Nig\xc3\xa8ria. Es va identificar que l'hoste m\xc3\xa9s probable \xc3\xa9s Mastomys natalensis.\n_START_SECTION_\nSimptomatologia\n_START_PARAGRAPH_\nLa malaltia t\xc3\xa9 una progressi\xc3\xb3 gradual, sol comen\xc3\xa7ar amb febre, v\xc3\xb2mits i dolor retro-esternal. Entre els signes de la malaltia pot observar-se injecci\xc3\xb3 conjuntival, edema peri-orbitari i inflamaci\xc3\xb3 del coll. La quarta part dels pacients manifesten sordesa. En casos greus, els pacients sofreixen xoc, hemorr\xc3\xa0gia, vessament pleural i edema cerebral. moren aproximadament la tercera part dels pacients que han estat hospitalitzats durant el transcurs de la malaltia, encara que el simple tractament de suport pot millorar el desenlla\xc3\xa7 cl\xc3\xadnic, sempre que s'administri des d'un estadi primerenc. En alguns casos el tractament espec\xc3\xadfic amb ribavirina (es tracta d'un antiv\xc3\xadric) tamb\xc3\xa9 pot ser efica\xc3\xa7."